Document ID: 31988D0209

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Φεβρουαρίου 1988 για την έγκριση του σχεδίου ταχείας εφαρμογής που υπέβαλε η Πορτογαλική Δημοκρατία για την εξάλειψη της λεύκωσης των ζώων (Το κείμενο στη πορτογαλική γλώσσα είναι το μόνο αυθεντικό) (88/209/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την απόφαση 87/58/ΕΟΚ του Συμβουλίου της 22ας Δεκεμβρίου 1986 για τη θέσπιση συμπληρωματικού μέτρου της Κοινότητας για την εξάλειψη της βρουκέλλωσης, της φυματίωσης και της λεύκωσης των ζώων (1), και ιδίως το άρθρο 3, Εκτιμώντας: ότι, σύμφωνα με το άρθρο 2 της απόφασης 87/58/ΕΟΚ, η Δημοκρατία της Πορτογαλίας θα καταρτίσει σχέδιο εξάλειψης σύμφωνα με το άρθρο 4 της οδηγίας 77/391/ΕΟΚ του Συμβουλίου της 17ης Μαΐου 1977 για τη θέσπιση κοινοτικών μέτρων με σκοπό την εξάλειψη της βρουκέλλωσης, της φυματίωσης και της λεύκωσης των ζώων (2) και σύμφωνα με τα κριτήρια που καθορίζονται στην οδηγία 78/52/ΕΟΚ του Συμβουλίου της 13ης Δεκεμβρίου 1977 για την καθιέρωση κοινοτικών κριτηρίων για τα εθνικά σχέδια με σκοπό την ταχεία εξάλειψη της βρουκέλλωσης, της φυματίωσης και της λεύκωσης των ζώων (3)· ότι, με επιστολή της 12ης Οκτωβρίου 1987, η Δημοκρατία της Πορτογαλίας κοινοποίησε στην Επιτροπή σχέδιο ταχείας εφαρμογής για την εξάλειψη της λεύκωσης των ζώων· ότι μετά από εξέταση του σχεδίου απεδείχθη ότι συμφωνεί με τις οδηγίες 77/391/ΕΟΚ και 78/52/ΕΟΚ και με την απόφαση 87/58/ΕΟΚ· ότι, κατά συνέπεια, πληρούνται οι όροι για τη χρηματοδοτική συμμετοχή της Κοινότητας· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής· ότι έχει ζητηθεί η γνώμη της επιτροπής του Ταμείου, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το σχέδιο ταχείας εφαρμογής που υπέβαλε η Πορτογαλία για την εξάλειψη της λεύκωσης των ζώων. Άρθρο 2 Η Πορτογαλία θα θέσει σε ισχύ μέχρι την 1η Ιανουαρίου 1988 τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1. Άρθρο 3 Η παρούσα απόφαση απευθύνεται στην Πορτογαλική Δημοκρατία. Βρυξέλλες, 26 Φεβρουαρίου 1988.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 5283
2479
122
2106
4590
5962
912
2200

EuroVoc IDs (Expanded): 5283
2479
122
2106
4590
5962
912
2200

Dataset Source: meu

Split: train